Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 for at udvide samarbejdet inden for uddannelse, erhvervsuddannelse og ungdomsanliggender. Det fastlægger rammerne for samarbejdet og fastsætter vilkårene for EØS-EFTA-staternes deltagelse i fællesskabsprogammer og -aktioner på dette område:

- 32003 D 2317: Europa-Parlamentet og Rådets afgørelse nr. 2317/2003/EF af 5. december 2003 om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008).

3. I henhold til artikel 1, stk. 3, litra b), i Rådets forordning (EF) 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse, hvorefter Kommissionen vil fremlægge Fællesskabets holdning i Det Blandede EØS-udvalg snarest muligt.

Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt 'aftalen', særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. .../... truffet af Det Blandede EØS-udvalg den ... [1].

[1] EUT L ...

(2) Det er hensigtsmæssigt at udvide de kontraherende parters samarbejde til at omfatte Europa-Parlamentet og Rådets afgørelse nr. 2317/2003/EF af 5. december 2003 om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008) [2].

[2] EUT L 345 af 31.12.2003, s. 1.

(3) Protokol 31 til aftalen bør derfor ændres med henblik på at muliggøre et sådant udvidet samarbejde med virkning fra den DD MM YYYY -

TRUFFET FØLGENDE AFGØRELSE:

Artikel 1

Artikel 4 i protokol 31 til aftalen ændres således:

1. Følgende afsnit indsættes efter afsnit 2g:

'2h. EFTA-staterne deltager fra og med den 1. januar 200Y i følgende program:

- 32003 D 2317: Europa-Parlamentets og Rådets afgørelse nr. 2317/2003/EF af 5. december 2003 om etablering af et program, der skal øge kvaliteten af videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008) (EUT L 345 af 31.12.2003, s. 1).'

2. Teksten i afsnit 3 erstattes af følgende:

'EFTA-staterne bidrager finansielt til de programmer og aktioner, der henvises til i afsnit 1, 2, 2a, 2b, 2c, 2d, 2e, 2f, 2g og 2h', i overensstemmelse med artikel 82, stk. 1, litra a).

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 [3].

[3] Forfatningsmæssige krav angivet.

Den anvendes fra den DD MM YYYY.

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles,

På vegne af Det Blandede EØS-udvalg

Formand

Sekretærer for Det Blandede EØS-udvalg